cyanic-selkie/wikianc huggingface dataset:
หินแกรนิต
การแผ่รังสีโดยธรรมชาติ
หินแกรนิตบางชนิดมีแร่ยูเรเนียมสูงถึง 10 - 20 ส่วนในล้านส่วน ในทางกลับกันหินอัคนีสีเข้มจำนวนมากอย่างเช่น โทนาไลต์ แกบโบร หรือไดโอไรต์กลับมีแร่ยูเรเนียมเพียง 1 ถึง 5 ส่วนในล้านส่วนและหินปูนรวมถึงหินตะกอนทั้งหลายมีเพียงปริมาณน้อยนิด พลูโทนหินแกรนิตขนาดใหญ่จำนวนมากเป็นแหล่งให้กับทางน้ำโบราณหรือแหล่งสะสมตัวของยูเรเนียมแบบโรลล์ฟรอนต์ (roll front uranium ore deposits) ที่แร่ยูเรเนียมได้ชะล้างเข้าไปในตะกอนจากหินแกรนิตบนพื้นดินและที่เกี่ยวข้อง ปรกติจะเป็นพวกเพกมาไทต์ที่มีกัมมันตะรังสีสูง แกรนิตสามารถเป็นแหล่งเสี่ยงภัยทางธรรมชาติยกตัวอย่างเช่นหมู่บ้านที่ตั้งอยู่บนพืดหินแกรนิตอาจได้รับผลกระทบจากการแผ่รังสีอ่อนๆถึงสูงมากกว่าชุมชนอื่นๆ โพลงและฐานยุบของดินบนหินแกรนิตสามารถเป็นที่กักเก็บของแก๊สเรดอนซึ่งเกิดจากการสลายตัวของแร่ยูเรเนียม เรดอนสามารถเข้าไปถึงครัวเรือนผ่านทางบ่อน้ำที่ขุดลงไปในหินแกรนิต. แก๊สเรดอนมีผลกระทบเกี่ยวข้องกับสุขภาพ และถือเป็นสาเหตุของมะเร็งปอดในสหรัฐอเมริกาเป็นอันดับสองรองมาจากการสูบบุหรี่.
วัสดุที่ผลิตขายเป็นแผ่นหินปูเคาน์เตอร์หรือเป็นวัสดุก่อสร้างไม่ได้ถูกคิดว่าจะมีผลกระทบต่อสุขภาพที่รุนแรง ผู้เชี่ยวชาญท่านหนึ่ง Dr. Dan Steck แห่งมหาวิทยาลัยเซนต์จอห์น กล่าวว่า ประมาณ 5% ของแกรนิตทั้งหมดเท่านั้นที่จะเข้ามาเกี่ยวข้อง ด้วยคำเตือนเผื่อความผิดพลาดที่ว่ามีเพียงเปอร์เซนต์น้อยนิดจากหินแกรนิตจำนวนหมื่นๆแผ่นที่ได้ทำการตรวจสอบ แหล่งข้อมูลที่หลากหลายจากองค์กรสำรวจธรณีวิทยาแห่งชาติที่ได้เข้าไปออนไลน์เพื่อที่จะช่วยประเมินปัจจัยเสี่ยงในหินแกรนิตโดยเฉพาะอย่างยิ่งเพื่อป้องกันการสะสมของแก๊สเรดอนที่อยู่ใกล้กับถิ่นที่อยู่อาศัย
มีการศึกษาหินแกรนิตเคาน์เตอร์ชิ้นหนึ่งในเดือนพฤศจิกายน 2008 โดย National Health and Engineering Inc แห่งสหรัฐอเมริกา พบว่ามีหินแกรนิตจำนวน 18 แผ่นจากจำนวน 39 แผ่นไม่ผ่านมาตรฐานความปลอดภัยของสหภาพยุโรป (ดู section 4.1.1.1 of the National Health and Engineering study) มากไปกว่านี้ แผ่นหนึ่งจากแผ่นหินจำนวน 39 แผ่นถูกตรวจสอบในการศึกษา E,H.&E มีดัชนีความเข้มข้นเกินข้อกำหนดของสหภาพยุโรป (ดู Section 4.3.1 of the E,H,&E study) สถาบันหินอ่อนมีความเกี่ยวข้องกับการออกข้อกำหนดนี้ด้วยการกล่าวว่าข้อกำหนดของหินแกรนิตเคาน์เตอร์ของสหภาพยุโรปนั้นมีข้อบกพร่อง หินที่ตรวจสอบนั้นได้รวมถึงชนิดของแกรนิตที่เป็นแผ่นหินแกรนิตเคาน์เตอร์ที่มีตลาดร่วมกับอเมริกาเสียประมาณ 80% ตามข้อมูลตลาดล่าสุดที่หาได้
นักวิจัยและองค์กรอื่นๆไม่ได้เห็นด้วยกับสถานะความปลอดภัยในหินแกรนิตของสถาบันหินอ่อนซึ่งรวมถึง AARST (American Association of Radon Scientists and Technicians) และ CRCPD (Conference of Radiation Control Program Directors, an organization of state radiation protection officials) ทั้งสององค์กรนี้มีคณะกรรมการซึ่งที่ผ่านมาได้ออกข้อกำหนดอนุญาตให้มีระดับของการแผ่รังสีเรดอนสูงสุดรวมถึงข้อตกลงในการตรวจวัดรังสีเรดอนจากหินแกรนิตเคาน์เตอร์ ข้อกำหนดของสหภาพยุโรปดูเหมือนว่าจะรวมถึงข้อกำหนดพื้นฐานสำหรับข้อกำหนดฐานของ EPA ฉบับใหม่สำหรับวัสดุก่อสร้างที่เป็นหินแกรนิตในสหรัฐอเมริกาด้วย
การปีนหิน
แกรนิตเป็นหนึ่งในบรรดาหินหลายชนิดที่เป็นที่ชื่นชอบกันในบรรดานักปีนเขาด้วยความชัน ความมั่นคง ระบบรอยแยก และการเสียดทานของมัน สถานที่ที่เป็นที่รู้จักกันดีสำหรับการปีนป่ายหินแกรนิต ได้แก่ หุบเขา Yosemite, Bugaboos, Mont Blanc, เทือกเขา Mourne, Aiguille du Midi และ Grandes Jorasses, เทือกเขา Bregaglia, Corsica, หลายส่วนของ Karakoram, Fitzroy Massif, Patagonia, เกาะ Baffin, Cornwall, และ Cairngorms(ชื่อมันก็จะยากหน่อยนะ)​
การปีนหินแกรนิตเป็นที่นิยมกันมากด้วยกำแพงปีนหินเทียมจำนวนมากที่พบในโรงยิมและในสวนสาธารณะนั้นทำขึ้นให้ดูเหมือนและรู้สึกว่าเป็นหินแกรนิตจริงๆ อย่างไรก็ตามทั้งหมดนั้นทำมาจากวัตถุที่ผลิตขึ้นมาทดแทน ด้วยข้อเท็จจริงที่ว่าหินแกรนิตนั้นหนักเกินไปที่จะเป็นกำแพงปีนป่ายที่ขนย้ายได้และรวมถึงอาคารที่จะเป็นสถานที่ตั้งกำแพงเหล่านั้นด้วย
รัฐผู้คัดเลือกเบราน์ชไวค์-ลือเนอบวร์ค
ราชรัฐผู้คัดเลือกเบราน์ชไวค์-ลือเนอบวร์ค (Kurfürstentum Braunschweig-Lüneburg) หรือ ราชรัฐผู้คัดเลือกฮันโนเฟอร์ (Kurfürstentum Hannover) เป็นหนึ่งในราชรัฐผู้คัดเลือกลำดับที่เก้าของจักรวรรดิโรมันอันศักดิ์สิทธิ์ ในปี ค.ศ. 1692 เมื่อจักรพรรดิเลโอโปลด์ที่ 1 พระราชทานตำแหน่งเจ้านครรัฐผู้คัดเลือกให้แก่ แอนสท์ เอากุสท์ เพื่อเป็นการตอบแทนที่ได้ทรงเข้าช่วยในสงครามมหาพันธมิตร แต่การแต่งตั้งนี้ก็ได้รับการประท้วง และไม่ได้เป็นไปอย่างเป็นทางการจนกระทั่งปี ค.ศ. 1708
ทะเลสาบอัทเทอร์
ทะเลสาบอัทเทอร์ (Attersee) หรืออีกชื่อหนึ่งคือ ทะเลสาบคัมเมอร์ (Kammersee) เป็นทะเลสาบในรัฐอัปเปอร์ออสเตรีย ตั้งอยู่ในแหล่งมรดกโลกซัลซ์คัมแมร์กุทของประเทศออสเตรีย ทะเลสาบนี้เป็นทะเลสาบที่ใหญ่เป็นอันดับสามในประเทศออสเตรียรองจากทะเลสาบโบเดินและทะเลสาบนอยซีเดิล เนื่องจากเป็นพื้นที่ที่มีสายลมเสถียรและมีน้ำที่ใสสะอาดทำให้ทะเลสาบแห่งนี้นิยมเป็นแหล่งแล่นเรือใบและว่ายน้ำ ชุมชนรายรอบทะเลสาบมีอาชีพเกี่ยวกับการท่องเที่ยวเป็นหลัก บริเวณชายฝั่งค่อนไปทางเหนือของทะเลสาบมีเกาะเล็ก ๆ อยู่ชื่อว่า ไลเทิล-อินเซิล (Leitl-Insel) ซึ่งเป็นที่ตั้งของปราสาทหลังเล็ก ๆ นามว่าปราสาทลิทเซิลแบร์ก
ทะเลสาบอัทเทอร์มีความยาวจากเหนือถึงใต้ราว 20 กิโลเมตร และมีความกว้างจากตะวันออกถึงตะวันตกราว 4 กิโลเมตร มีความลึกโดยเฉลี่ย 85 เมตร เนื่องจากทะเลสาบมีขนาดค่อนข้างใหญ่และน้ำที่บริสุทธิ์มากทำให้ทะเลสาบแห่งนี้ยากต่อการแข็งตัวเป็นน้ำแข็งในฤดูหนาว การแข็งตัวแบบทั่วทั้งทะเลสาบเกิดขึ้นครั้งสุดท้ายในปี ค.ศ. 1940
มีเดียพริมา
มีเดียพริมาเบอฮาด (Media Prima Berhad) เป็นบริษัทสื่อบันเทิงในมาเลเซีย ที่อยู่ในเปตาลิงจายา, รัฐเซอลางอร์ และเป็นบริษัทสื่อบันเทิงที่ใหญ่ที่สุดในมาเลเซียซึ่งมีธุรกิจด้านโทรทัศน์และวิทยุ การสร้างเนื้อหาและสื่อดิจิทัล กลุ่มบริษัทมีสี่ช่องทีวีอย่าง TV3 DidikTV KPM 8TV และ TV9 และสี่สถานีวิทยุ - Fly FM , Hot FM , 8FM และ Buletin FM มีเดียพริมายังเป็นเจ้าของ New Straits Times Press สำนักพิมพ์หนังสือพิมพ์รายใหญ่ที่สุดของมาเลเซียพร้อมแบรนด์ข่าวแห่งชาติ นิวสเตรทส์ไทม์ส, เบอริตา ฮาเรียน และ ฮาเรียน เมโทร
มีเดียพริมาก่อตั้งขึ้นในปี ค.ศ. 2003 โดยแยกมาจากกิจการของมาเลเซีย Resources Corporation Berhad ของสินทรัพย์สื่อคือ Sistem Televisyen Malaysia Berhad (ซึ่งเป็น TV3) และเดอะนิวสเตรทส์ไทม์ส ปัจจุบันกลุ่มบริษัทอยู่ในอันดับที่สามในมาเลเซียในด้านการเข้าถึงดิจิทัลหลังจากการเข้าซื้อ REV Asia Holdings ในปี ค.ศ. 2017 ซึ่งเป็นหนึ่งในกลุ่มสื่อดิจิทัลชั้นนำของเอเชียตะวันออกเฉียงใต้ ในปี ค.ศ. 2018 มีเดียพริมาซึ่งเป็นทางเลือกอันดับหนึ่งสำหรับโทรศัพท์มือถือของ Google และ Facebook
วัดจันทร์
วัดจันทร์ อาจหมายถึง
ณัฐพงษ์ สมณะ
ประวัติ
ณัฐพงษ์ สมณะ เกิดเมื่อวันที่ 29 มิถุนายน พ.ศ. 2527 ที่จังหวัดเชียงใหม่ มีพี่น้องทั้งหมด 3 คน เป็นบุตรคนสุดท้อง สมัยเด็กศึกษาที่โรงเรียนปรินส์รอยแยลส์วิทยาลัย โรงเรียนอัสสัมชัญศรีราชา ปัจจุบันศึกษาที่มหาวิทยาลัยศรีปทุม
กีฬาเซปักตะกร้อในเอเชียนเกมส์ 2014
เซปักตะกร้อ ในกีฬา เอเชียนเกมส์ 2014 จัดขึ้นใน อินช็อน, เกาหลีใต้ โดยประเภทชายและหญิง ตั้งแต่วันที่ 20 กันยายน ถึง 3 ตุลาคม ค.ศ. 2014.
เทศบาลตำบลพระทองคำ
เทศบาลตำบลพระทองคำ เป็นเทศบาลตำบลแห่งหนึ่ง ตั้งอยู่ในอำเภอพระทองคำ จังหวัดนครราชสีมา
ประวัติ
เทศบาลตำบลพระทองคำแต่เดิมนั้น ได้จัดตั้งเป็นสุขาภิบาลปะคำ ตามประกาศในราชกิจจานุเบกษา เล่มที่ 100 ตอนที่ 92 ลงวันที่ 7 มิถุนายน 2526 และได้เปลี่ยนยกฐานะเป็นเทศบาลตำบลพระทองคำ เมื่อปี พ.ศ. 2542 ประกาศในราชกิจจานุเบกษา ลงวันที่ 24 กุมภาพันธ์ 2542 โดยมีผลบังคับใช้ตั้งแต่ วันที่ 25 พฤษภาคม 2542 เป็นต้นมา
คณะสหวิทยาการเทคโนโลยีและนวัตกรรม มหาวิทยาลัยศรีปทุม
หลักสูตร
ด้วยยุคสมัยที่เปลี่ยนไป เปลี่ยนความคิด และ เพิ่มความต้องการให้หลากหลาย ในยุคสมัยใหม่ที่เน้นให้ผู้เรียนเป็นศูนย์กลางการเรียนรู้ ได้เรียนเอง ปฏิบัติเอง
ผ่านแหล่งความรู้และเทคโนโลยีที่หลากหลาย กระบวนการเหล่านี้จะหล่อหลอมให้ผู้เรียนได้เดินทางสู้เป้าหมาย
และจะเป็นผู้เชี่ยวชาญในศาสตร์ของตนเอง ซึ่งสอดคล้องกับหลักสูตรสหวิทยาการฯ ของมหาวิทยาลัยศรีปทุม
หลักสูตรสหวิทยาการฯ เป็นหลักสูตรที่ได้รับการสนับสนุนจากรัฐบาลในชื่อ
"โครงการสร้างบัณฑิตพันธุ์ใหม่เพื่อประเทศไทย 4.0 " หลักสูตรนี้
ผู้เรียนสามารถดีไซน์หลักสูตรของตัวเองได้ เช่น อยากเรียนสถาปัตย์ นิเทศน์ และบริหาร
ก็สามารถนำมารวมกันเป็นหลักสูตรของตัวเองได้
ในชั้นปีแรกผู้เรียนจะได้เรียนวิชาพื้นฐาน เป็นวิชาที่ผู้เรียนสามารถนำไปต่อยอดได้ทุกๆสาขาผู้เรียน
สนใจเลือกเรียนในอนาคต ตัวอย่างวิชาพื้นฐาน เช่น
การเพิ่มคุณค่าการคิดเชิงนวัตกรรม เทคโนโลยีกับการเปลี่ยนแปลง
ฮอร์โมนสเตอรอยด์
ฮอร์โมนสเตอรอยด์ (steroid hormone) คือสารสเตอรอยด์ที่ทำหน้าที่เป็นฮอร์โมน แบ่งออกได้เป็น 2 ชนิดหลักๆ คือ คอร์ติโคสเตอรอยด์ (ส่วนใหญ่ถูกสร้างขึ้นที่ต่อมหมวกไตส่วนนอก) และ สเตอรอยด์เพศ (ส่วนใหญ่ถูกสร้างขึ้นที่ต่อมเพศหรือรก) และยังสามารถแบ่งแยกย่อยออกตามตัวรับที่ฮอร์โมนไปออกฤทธิ์ โดยคอร์ติโคสเตอรอยด์แบ่งออกเป็นกลูโคคอร์ติคอยด์และมิเนอราโลคอร์ติคอยด์ ส่วนสเตอรอยด์เพศแบ่งออกเป็นแอนโดรเจน เอสโตรเจน และโพรเจสเทอโรน
ปลาไส้ตันตาแดง
ปลาไส้ตันตาแดง (Beardless Barb; ) ปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) พบได้แพร่หลายในเอเชียตะวันออกเฉียงใต้
ลักษณะ
มีรูปร่างคล้ายปลาตะเพียนทั่วไป แต่ตัวกว้างกว่าและหัวค่อนข้างแหลม ปากเล็ก ริมฝีปากบาง ไม่มีหนวด จะงอยปากและหน้าผากมีริ้วบาง ๆ หลายริ้ว ตาเล็ก ครีบหลังยกสูง มีก้านหยักแข็ง 1 อัน ครีบหางเว้าลึก เกล็ดเล็ก ตัวแบนข้าง ลำตัวสีเงินวาวอมน้ำตาลอ่อน ลำตัวด้านบนมีสีคล้ำ มีแถบข้างลำตัวสีคล้ำ 7-9 แถบพาดตามแนวยาวใกล้โคนหาง ที่โคนหางมีแต้มสีคล้ำรูปกลม ขอบตาบนมีสีแดง เป็นที่มาของชื่อ ครีบสีแดงเรื่อหรือแดงสด ขนาดโดยเฉลี่ยประมาณ 15 เซนติเมตร ใหญ่สุดที่พบ 20 เซนติเมตร
ที่อยู่
มักอาศัยอยู่เป็นฝูงเล็ก ๆ ในแม่น้ำและแหล่งน้ำทั่วประเทศ ปรับตัวแพร่พันธุ์ได้เร็วในอ่างเก็บน้ำต่าง ๆ เป็นปลาที่พบชุกชุม นำมาแปรรูปเป็นปลาร้า เป็นปลาราคาถูก และใช้เลี้ยงเป็นปลาสวยงาม
ชื่อเรียกอื่น
ปลาไส้ตันตาแดง มีชื่อที่เป็นภาษาถิ่นที่เรียกต่างออกไปอีก เช่น "ปลาแม่สะแด้ง" ในภาษาอีสาน "ปลาหญ้า" ในภาษาใต้ และมีชื่อเรียกอื่นอีกว่า "ปลาตะเพียนทราย" หรือ "ปลาสร้อยหางแดง" เป็นต้น
โฟงาฟาเล
โฟงาฟาเล (Fongafale) หรือ ฟองงาฟาเล เป็นเกาะซึ่งเป็นที่ตั้งเมืองหลวงของประเทศตูวาลู โฟงาฟาเลเป็นเกาะที่ใหญ่ที่สุดในฟูนาฟูตีอะทอลล์ ที่นี่เป็นที่ตั้งของที่ทำการรัฐบาลตูวาลู และท่าอากาศยานนานาชาติฟูนาฟูตี นอกจากนี้ยังเป็นที่ตั้งของสถานที่สำคัญอีกหลายแห่ง ข้อมูลบางแห่งอาจถือว่าเมืองหลวงของตูวาลูอยู่ที่โฟงาฟาเล แต่แหล่งข้อมูลส่วนใหญ่ถือว่าตัวเกาะปะการังฟูนาฟูตีทั้งเกาะนั้นเป็นเขตเมืองหลวงทั้งหมด
สกุลมหาพรหม
สกุลมหาพรหม หรือ Mitrephora เป็นสกุลของพืชในวงศ์ Annonaceae มีสมาชิกประมาณ 40 สปีชีส์ เป็นไม้ยืนต้นขนาดเล็กและไม้พุ่ม พบในเขตร้อนของเอเชียและออสเตรเลียเหนือ แพร่กระจายจากจีนไปจนถึงเกาะไหหลำจนถึงรัฐควีนส์แลนด์ ออสเตรเลีย พืชสกุลนี้พบมากในอินเดียและมีความหลากหลายในเกาะบอร์เนียวและฟิลิปปินส์
กฎหมายสิบสองโต๊ะ
กฎหมายสิบสองโต๊ะ (Leges Duodecim Tabularum หรือ Duodecim Tabulae, Law of the Twelve Tables) เป็นกฎหมายโบราณอันเป็นรากฐานของกฎหมายโรมัน กฎหมายสิบสองโต๊ะเป็นหัวใจของรัฐธรรมนูญสาธารณรัฐโรมันและแกนกลางของ "จารีตประเพณีบรรพชน" (mos maiorum)
กฎหมายสิบสองโต๊ะเป็นผลของการต่อสู้ทางสังคมอันยาวนานระหว่างแพทริเซียนกับพลีเบียน หลังการขับทาร์ควิเนียส ซูเบอร์บัส (Tarquinius Suberbus) พระมหากษัตริย์โรมพระองค์สุดท้าย สาธารณรัฐมีฝ่ายปกครอง (magistrate) เป็นผู้ปกครองตามลำดับชั้น เดิมแพทริเซียนเท่านั้นที่มีสิทธิ์เป็นฝ่ายปกครอง จึงเป็นเหตุที่พลีเบียนไม่พอใจ ในบริบทของสถานภาพอันไม่เท่าเทียมนี้ พลีเบียนต่อสู้เพื่อให้พวกตนได้รับการยินยอม โดยการขู่ว่าจะแยกตัวออก พวกเขาขู่จะออกจากนคร ซึ่งผลที่ตามมาคือ กิจกรรมของเมืองจะหยุดชะงัก เพราะพลีเบียนเป็นกำลังแรงงานของโรม หนึ่งในการยินยอมสำคัญที่สุดซึ่งพลีเบียนชนะในการต่อสู้ระหว่างชนชั้นนี้ คือ การสถาปนากฎหมายสิบสองโต๊ะ โดยสร้างสิทธิตามกระบวนการยุติธรรมพื้นฐานแก่พลเมืองโรมันทุกคน
สโมสรฟุตบอลสตาดแรแน
แรนก่อตั้งในปี ค.ศ. 1901 ในชื่อ สตาดแรแน และเป็นหนึ่งในสมาชิกผู้ก่อตั้งลีกสูงสุดของฝรั่งเศส สโมสรคู่ปรับที่สำคัญคือ น็องต์ โดยแรนและน็องต์เป็นสองจากหลายสโมสรที่แข่งขันในบรูต็องดาร์บี อันดับที่ดีที่สุดของสโมสรคืออันดับที่ 4 ซึ่งเคยทำได้สี่ครั้ง ครั้งล่าสุดในฤดูกาล 2006–07 แรนคว้าแชมป์กุปเดอฟร็องส์ 3 สมัย
ประวัติ
แรนเป็นที่รู้จักกันในด้านระบบเยาวชน โดยมีศูนย์ฝึก Henri Guérin ก่อตั้งในปี ค.ศ. 2000 สหพันธ์ฟุตบอลฝรั่งเศสจัดให้แรนเป็นสโมสรที่มีระบบเยาวชนดีที่สุดในประเทศ และได้อันดับหนึ่งในการจัดอันดับเมื่อสองปีหลังสุด ความสำเร็จของทีมชุดอายุไม่เกิน 19 ปี คือการคว้าแชมป์ Coupe Gambardella สามสมัยในปี 1973, 2003 และ 2008 ผู้เล่นที่มีชื่อเสียงที่จบจากหลักสูตรเยาวชนแห่งนี้ อาทิ Sylvain Wiltord, ยออาน กูร์กุฟ, Yann M'Vila, Moussa Sow, Yacine Brahimi, อาบดูลาย ดูกูเร, อุสมาน แดมเบเล และ Jimmy Briand
ปืนไรเฟิลซุ่มยิง
คำศัพท์ในทางการทหารและหน่วยงานบังคับใช้กฎหมาย ปืนไรเฟิลซุ่มยิง (sniper rifle) คือปืนเล็กยาวที่สามารถวางตำแหน่งกระสุนได้แม่นยำในระยะยิงที่ไกลกว่าอาวุธปืนประจำกายชนิดอื่น ปืนไรเฟิลซุ่มยิงโดยทั่วไปจะถูกสร้างขึ้นอย่างระมัดระวังในความถูกต้องเหมาะสม ติดตั้งกล้องเล็ง และรังเพลิงสำหรับปลอกกระสุนชนวนกลาง คำๆนี้บ่อยครั้งที่ในสื่อใช้บรรยายถึงปืนที่ติดตั้งกล้องส่องเพิ่มที่ใช้กับเป้าหมายที่เป็นบุคคล
บทบาททางทหารของพลซุ่มยิง (คำนี้มาจากนกปากซ่อม (snipe) ซึ่งเป็นนกที่ล่าหรือยิงได้ยากมาก) สามารถสืบย้อนไปได้ถึงคริสต์ศตวรรษที่ 18 แต่ปืนไรเฟิลซุ่มยิงที่แท้จริงกลับมีการพัฒนาเป็นอย่างมากเมื่อเร็วๆนี้ ความก้าวหน้าของเทคโนโลยีโดยเฉพาะกล้องส่องและอุตสาหกรรมการผลิตยิ่งช่วยเพิ่มความแม่นยำให้กับปืน ยิ่งถูกใช้ด้วยบุคลากรทางกองทัพที่ได้รับการฝึกเป็นพิเศษปืนจะยิ่งได้แม่นยำไกลกว่าปืนไรเฟิลปกติ ปืนไรเฟิลซุ่มยิงอาจมีพื้นฐานจากปืนไรเฟิลพื้นฐานแต่เมื่อติดกล้องส่องมันก็จะกลายเป็นปืนไรเฟิลซุ่มยิง
กีฬาคนพิการโลก
ในขณะที่พาราลิมปิคเกมค่อยๆ ปรากฏว่ามีการเพิ่มขึ้นของผู้พิการทุกประเภท แต่การแข่งขันกีฬาสโตคแมนด์วิลล์เกมก็ยังมีการจัดอย่างต่อเนื่องในกีฬาหลายๆประเภท เพื่อผู้ที่นักกีฬาผู้พิการวีลแชร์ การแข่งขันนั้นจัดเป็นประจำทุกปีที่สโตคแมนน์วิลล์ภายใต้แนวทางของ International Stoke Mandeville Games Federation (ISMGF) ต่อมากลายเป็น International Stoke Mandeville Wheelchair Sports Federation (ISMWSF)
แม่น้ำเอโดะ
แม่น้ำเอโดะ ชื่อเดิมแม่น้ำฟูโตะ  เป็นแม่น้ำในภูมิภาคคันโตของญี่ปุ่น แยกมาจากแม่น้ำโทเนะทางตอนเหนือของเมืองนาริตะ ไหลผ่าน จังหวัดอิบารากิ จังหวัดชิบะ จังหวัดไซตามะ กรุงโตเกียว และไหลลงสู่ทะเลที่อ่าวโตเกียว มีความยาวทั้งสิ้น 59.5 กิโลเมตร เป็นเส้นแบ่งเขตจังหวัดชิบะ โตเกียว ไซตามะ
กีฬาคนพิการโลก
ในปี 1999 การแข่งขันวีลแชร์โลกครั้งแรกนั้นถูกจัดขึ้นนอกเกาะอังกฤษ ในคริสต์เชิร์ช ประเทศนิวซีแลนด์ ในปี 2003 มีการจัดแข่งขั้นขึ้นอีกครั้งที่คริสต์เชิร์ชนี้ และรวมกับการแข่งขันของนักกีฬาผู้พิการที่ถูกตัดอวัยวะ ซึ่งจัดขึ้นโดย International Sports Organization for the Disabled (ISOD)
แม่น้ำเอโดะ
ราวปี ค.ศ. 1654 ในยุคของรัฐบาลโชกุนโทกูงาวะ ได้ทำการขุดแยกแม่น้ำสายนี้ออกมาจากแม่น้ำโทเนะ เพื่อช่วยแก้ปัญหาน้ำท่วมเมืองเอโดะซึ่งเป็นศูนย์กลางอำนาจของฝ่ายโชกุน แม่น้ำเอโดะมีความสำคัญทางด้านการขนส่งสินค้า จนถึงยุคศตวรรษที่ 20 จึงถูกลดความสำคัญด้านการขนส่งลงเนื่องจากการคมนาคมทางบกในภูมิภาคแห่งนี้เข้ามาทดแทน เช่น ถนน รถไฟ
กีฬาคนพิการโลก
ในปี 2004 ISMWSF และ ISOD รวมกันเป็น International Wheelchair and Amputee Sports Federation (IWAS) การแข่งขันกีฬาคนพิการโลก (IWAS World Wheelchair and Amputee Games) ครั้งแรก ถูกจัดขึ้นในปี 2005 ที่กรุงริโอ เดอ จาเนโร ประเทศบราซิล และในปี 2007 ที่ ประเทศไต้หวัน
แม่น้ำเอโดะ
ในปัจจุบันแม่น้ำเอโดะ เป็นแม่น้ำสายสำคัญในการระบายน้ำจากครัวเรือนของกรุงโตเกียวออกสู่ทะเล โตเกียวดิสนีย์แลนด์สถานที่ท่องเที่ยวระดับโลกก็ตั้งอยู่บริเวณปากแม่น้ำเอโดะ
กีฬาคนพิการโลก
การแข่งขันกีฬาคนพิการโลก 2007
การแข่งขันกีฬาคนพิการโลก 2007 (2007 IWAS World wheelchair and amputee game) จัดขึ้นที่ไต้หวันระหว่าง 9-19 ก.ย.
นักกีฬาไทย
ทีมนักกีฬาคนพิการจากเมืองไทยของเราไปร่วมทีมไทยได้เข้าแข่งประเภท กรีฑา ว่ายน้ำ ยกน้ำหนัก และฟันดาบ ได้เหรียญทอง 18 เหรียญ เหรียญเงิน 17 เหรียญ เหรียญทองแดง 7 เหรียญ รวม 42 เหรียญ นับว่าได้เหรียญมากเป็นอันดับสามจาก 45 ประเทศที่เข้าร่วมการแข่งขัน และที่สำคัญ คุณพิเชษฐ์ กรุงเกตุ นักกีฬารถแข่งวีลแชร์รุ่น T53 ของไทย ได้ทำลายสถิติโลก 1 รายการคือการแข่งระยะ100 เมตร ทำเวลาได้ 14.72 วินาที ทำลายสถิติโลกเดิมที่ 14.76 วินาที สถิติโลกอันเก่าที่ตนเองเป็นผู้ทำไว้ ในการข่งขันเฟสปิกเกมส์ที่มาเลเซีย
ปลาไส้ตันตาขาว
ปลาไส้ตันตาขาว ปลาน้ำจืดชนิดหนึ่ง จัดอยู่ในวงศ์ปลาตะเพียน (Cyprinidae) มีรูปร่างคล้ายปลาไส้ตันตาแดง (A. apogon) ซึ่งอยู่ในสกุลเดียวกัน  เว้นแต่ขอบตาบนไม่มีสีแดง และมีหนวดสั้น ๆ 2 คู่ ลำตัวสีเงินวาวหรืออมเหลืองอ่อน มีแถบสีคล้ำพาดตามความยาวลำตัว 5-6 แถบ ครีบสีเหลืองอ่อนหรือชมพูจาง ๆ มีขนาดโดยเฉลี่ย 15-20 เซนติเมตร มักอาศัยอยู่เป็นฝูงเล็ก ๆ พบได้ตามแม่น้ำ หนองบึง และแหล่งน้ำนิ่งของภาคกลาง ภาคเหนือ และอีสาน เป็นปลาที่พบชุกชุมเช่นเดียวกับปลาไส้ตันตาแดง
ปลาไส้ตันตาขาวมีชื่อที่เรียกต่างออกไป เช่น จังหวัดพะเยาเรียกว่า "แพ็บ" เป็นต้น
เจ้าหญิงซีนา อัล-ราตไฮต์
เจ้าหญิงซีนา อัล ราตไฮต์ (Zeina Shaban) (เดิม:ซีนา ชาร์บาห์น) ประสูติเมื่อวันที่ 12 พฤษภาคม 2531 ณ จอร์แดน ทรงเป็นนักกีฬาปิงปองทีมชาติจอร์แดน ทรงเป็นตัวแทนของประเทศไปแจ่งในหลายๆครั้ง โดยทรงเล่นปิงปองตั้งแต่พระชันษาเพียง 6 ชันษา จากพระบิดา และได้เข้าร่วมโอลิมปิกฤดูร้อน 1996 ณ จอร์เจีย โดยพระองค์ทรงมีแด็ง ยาผิง นักกีฬาชาวจีน เป็นแรงผลักดันความฝันและทรงตั้งพระทัยเล่นกีฬามาตลอด
ชีวิตส่วนพระองค์ทรงเสกสมรสกับ เจ้าชายราตไฮต์ บิน ฮัสซัน พระโอรสใน เจ้าชายฮัสซัน บิน เฏาะลาล เมื่อวันที่ 22 กรกฎาคม พ.ศ. 2554 โดยซีน่าได้รับการสถาปนาเป็น เจ้าหญิงซีนา อัล ราตไฮต์ โดยทรงมีพระโอรส 2 พระองค์ คือ
ปัจจุบันหลังจากเสกสมรสและได้เข้ามาเป็นพระบรมวงศานุวงศ์จอร์แดนแล้ว พระองค์ทรงอุปถัมป์กีฬาปิงปองไว้ในพระอุปถัมภ์
อ้างอิง
1 Evans, Hilary; Gjerde, Arild; Heijmans, Jeroen; Mallon, Bill. "Zeina Shaban". Olympics at Sports-Reference.com. Sports Reference LLC. Retrieved 18 December 2012 2 "Young Shaban brings experience to the table". Sportsbeat UK. 1 August 2008. Retrieved 18 December 2012. 3 Andersson, Mikael (4 April 2003). "In the shadows of the war!". ITTF. Retrieved 18 December 2012. 4 Marshall, Ian. "Young Pretender". ITTF. Retrieved 18 December 2012. 5 Marshall, Ian (20 October 2010). "Five Rings in Athens and Beijing but Just One for Zeina Shaban in Jordan". ITTF. Retrieved 18 December 2012. 6 "Jordan to have a female flag bearer for Beijing Olympics". Xinhua. 2 August 2008. Retrieved 18 December 2012. 7 "Women's Singles First Round". NBC Olympics. Retrieved 18 December 2012. 8 "Olympic and Paralympic hopefuls gear up for Beijing". Royal Holloway College. 21 July 2008. Retrieved 18 December 2012. 9 "Wedding of Prince Rashid and Zeina Shaban". Royalty in the News. 22 July 2011. Retrieved 18 December 2012. "10 Prince Rashed, Princess Zeina welcome baby boy" Petra News Agency, 2 February 2
รถไฟหุ้มเกราะ
รถไฟหุ้มเกราะ (armoured train) เป็นรถไฟที่มีเกราะป้องกัน รถไฟหุ้มเกราะมักประกอบด้วยรถรางที่ติดอาวุธด้วยปืนใหญ่กองทหารปืนใหญ่, ปืนกล และปืนใหญ่อัตโนมัติ บางขบวนมีร่องที่ใช้ยิงอาวุธขนาดเล็ก เช่น ปืนสั้น และปืนเล็กยาวจากด้านในของรถไฟ คุณลักษณะนี้แพร่หลายโดยเฉพาะอย่างยิ่งในรถไฟหุ้มเกราะรุ่นก่อน ๆ ซึ่งส่วนใหญ่ใช้ในช่วงปลายคริสต์ศตวรรษที่ 19 และต้นคริสต์ศตวรรษที่ 20 เมื่อพวกมันมอบวิธีการใหม่ในการเคลื่อนย้ายกำลังยิงจำนวนมากอย่างรวดเร็ว ทว่า ประเทศส่วนใหญ่ยุติการใช้งาน เนื่องด้วยยานพาหนะบนท้องถนนมีประสิทธิภาพมากกว่าและมีความยืดหยุ่นมากกว่า รวมถึงรางรถไฟก็เสี่ยงเกินไปที่จะมีการก่อวินาศกรรมและการโจมตีจากทางอากาศ อย่างไรก็ตาม สหพันธรัฐรัสเซียได้ใช้รถไฟหุ้มเกราะชั่วคราวในสงครามเชชเนียครั้งที่สองเมื่อ ค.ศ. 1999–2009 และการรุกรานยูเครนโดยรัสเซียใน ค.ศ. 2022
รถไฟหุ้มเกราะมักเป็นระบบต่อสู้, ติดตั้งอาวุธหนัก เช่น ปืนใหญ่กองทหารปืนใหญ่ ยกเว้น "รถไฟสีขาว" ของสหรัฐ ที่เป็นรถไฟขนส่งอาวุธนิวเคลียร์ของกระทรวงพลังงาน ซึ่งหุ้มเกราะและคุ้มกันโดยกำลังพลที่ติดอาวุธส่วนบุคคล
การออกแบบและอุปกรณ์
รถเดินรางติดรถไฟหุ้มเกราะได้รับการออกแบบสำหรับภารกิจหลายอย่าง โดยบทบาททั่วไป ได้แก่:
สุชาติ ธีระสวัสดิ์
พลตำรวจเอก สุชาติ ธีระสวัสดิ์ (26 ธันวาคม พ.ศ. 2504 – ) หรือ บิ๊กใหม่ อดีตรองผู้บัญชาการตำรวจแห่งชาติ กำกับดูแลกองบัญชาการตำรวจนครบาล นายตำรวจราชองครักษ์ อดีตผู้อำนวยการศูนย์ปฏิบัติการสำนักงานตำรวจแห่งชาติ  อดีตจเรตำรวจแห่งชาติ  และอดีตผู้ช่วยผู้บัญชาการตำรวจแห่งชาติ
จากผลสำรวจ ตำรวจขวัญใจประชาชนแห่งปี พ.ศ. 2562 เขาได้รับการจัดให้อยู่ในอันดับ 4
ความไม่สงบในชายแดนภาคใต้
ตลอดช่วงปฏิบัติหน้าที่ในเหตุการณ์ความไม่สงบในชายแดนภาคใต้ของประเทศไทยเป็นเวลากว่า 13–14 ปี เขามักสะพายปืนเอ็ม 16 นำหน้าลูกน้อง เพื่อตรวจสอบเหตุการณ์ความไม่สงบ, นำกำลังตำรวจปิดล้อมตรวจค้น และต่อสู้ปะทะกับผู้ก่อการร้าย ซึ่งเป็นที่รับรู้กันอย่างดีสำหรับลูกน้องและชาวบ้านใน 3 จังหวัดชายแดนภาคใต้
เดือนตุลาคม พ.ศ. 2556 เขาเป็นหนึ่งในผู้ร่วมสนธิกำลังจำนวนกว่า 50 คน เข้าปิดล้อมตรวจค้นบ้านพักที่ต้องสงสัย ที่อำเภอรือเสาะ จังหวัดนราธิวาส หลังสืบทราบว่ากองกำลังติดอาวุธของหนึ่งในแกนนำอาร์เคเคหลบซ่อนตัวเพื่อเตรียมก่อเหตุ และเกิดการยิงปะทะกัน กระทั่งตำรวจเสียชีวิต 2 นาย ส่วนกองกำลังติดอาวุธอาร์เคเคเสียชีวิต 4 คน (หนึ่งในนั้นคือเปเล่ดำ) และยอมมอบตัว 7 คน
ส่วนในเดือนพฤษภาคม พ.ศ. 2560 เขาได้เป็นประธานการประชุม เพื่อเร่งติดตามคดีระเบิดห้างบิ๊กซี สาขาปัตตานี
ชนสิษฎ์ วัฒนวรางกูร
พลตำรวจเอก ชนสิษฎ์ วัฒนวรางกูร ( 5 พฤษภาคม พ.ศ. 2504 ) หรือ บิ๊กเบิ้ม อดีตรองผู้บัญชาการตำรวจแห่งชาติ​ อดีตจเรตำรวจแห่งชาติ นายตำรวจราชองครักษ์ อดีตผู้ช่วยผู้บัญชาการตำรวจแห่งชาติ,รองจเรตำรวจแห่งชาติ,ผู้บัญชาการตำรวจภูธรภาค 3,ผู้บัญชาการตำรวจภูธรภาค 6 และรองผู้บัญชาการตำรวจนครบาล ตำแหน่งหน้าที่พิเศษได้รับแต่งตั้งเป็นหัวหน้าศูนย์ปฏิบัติการต่อต้านการทุจริต สำนักงานตำรวจแห่งชาติ และกรรมการป้องกันและปราบปรามการฟอกเงิน
สุชาติ ธีระสวัสดิ์
บทบาทอื่น
สุชาติ ธีระสวัสดิ์ มักเป็นผู้แถลงการณ์คดีสำคัญแก่สื่อมวลชน อาทิ การส่งตัวผู้ก่อเหตุอาชญากรรมกลับมาดำเนินคดีที่ประเทศไทย, กรณีลิขสิทธิ์วันลอยกระทง การจับกุมขบวนการยาเสพติดชุดใหญ่   ทั้งยาไอซ์,    ยาบ้า   และกัญชา รวมถึงคดีฆาตกรรมยกครัว
ชนสิษฎ์ วัฒนวรางกูร
ประวัติ
พลตำรวจเอก ชนสิษฎ์ วัฒนวรางกูร เกิดวันที่ 5 พฤษภาคม พ.ศ. 2504 เป็นบุตรชายคนโตในบรรดาพี่น้อง 4 คน ของพลตำรวจเอก สนอง วัฒนวรางกูร อดีตรองอธิบดีกรมตำรวจ มีน้องอีก 3 คน คือ พลอากาศเอก สฤษฎ์พงศ์ วัฒนวรางกูร ,นางวิรงรอง รัตนวิจัย และ นางสนองนุช ภิรมย์ภักดี เริ่มรับราชการตำรวจครั้งแรกเมื่อปี พ.ศ. 2529 จนกระทั่งเมื่อ 1 ตุลาคม 2562 ได้ดำรงตำแหน่ง จเรตำรวจแห่งชาติ เมื่อปี 2545 ขณะดำรงตำแหน่งผู้กำกับการ มีเป็นยศพันตำรวจเอก ได้มีพระบรมราชโองการโปรดเกล้าฯแต่งตั้งเป็นนายตำรวจราชสำนักเวร
สุชาติ ธีระสวัสดิ์
บทบาทอื่น
ในปี พ.ศ. 2561 เขาได้มีส่วนร่วมในปฏิบัติการค้นหาและกู้ภัยถ้ำหลวง  และในปี พ.ศ. 2562 ทำหน้าที่เป็นประธานคณะจัดการแข่งรักบี้ฟุตบอลประเพณีตำรวจไทยและตำรวจมาเลเซีย
ชนสิษฎ์ วัฒนวรางกูร
ประวัติ
ในวงการสีกากีเป็นที่รู้จักดีว่า พลตำรวจเอก ชนสิษฎ์ วัฒนวรางกูร ผ่านการปฏิบัติงานทั้งด้านงานบู๊และงานบุ๋น ของสำนักงานตำรวจแห่งชาติ เป็นคนที่มีจุดยืนที่ชัดเจนในการปกป้องสถาบัน มีความเด็ดขาดรับผิดชอบต่อหน้าที่ ที่รับมอบหมายจากผู้บังคับบัญชาจะทำเต็มที่สุดความสามารถ เป็นผู้ที่มีระเบียบวินัยสูง แม้ไม่ค่อยพูด ไม่ค่อยปรากฏตามข่าว หรือสื่อสารต่างๆ บุคลิก  เรียบง่าย มีความเป็นตัวของตัวเองสูง  ไม่มีพิธีรีตอง มีจุดยืนส่วนตัวไม่ชอบให้ใครมาห้อมล้อม แต่ในการปฏิบัติหน้าที่ราชการถือว่าเป็นผู้มีความรู้ ความสามารถที่เด็ดขาด มีหลักการ และรับฟังเหตุผลของบุคคลอื่นที่ร่วมปฏิบัติงานด้วย
สุชาติ ธีระสวัสดิ์
บทบาทอื่น
ครั้นปี พ.ศ. 2563 เขาทำหน้าที่เป็นพลซุ่มยิงในเหตุการณ์ชิงตัวประกันในเทอร์มินอล 21 โคราช
ชนสิษฎ์ วัฒนวรางกูร
ครอบครัว
พลตำรวจเอก ชนสิษฎ์ วัฒนวรางกูร สมรสกับ นางกอบกาญจน์ วัฒนวรางกูร อดีตรัฐมนตรีว่าการกระทรวงการท่องเที่ยวและกีฬา รัฐบาล พลเอก ประยุทธ์ จันทร์โอชา, อดีตคณะกรรมการที่ปรึกษาพิเศษของนายกรัฐมนตรี ซึ่งปัจจุบัน  ดำรงตำแหน่งประธานกรรมการบริหาร โตชิบา ไทยแลนด์ จำกัด ,ประธานกรรมการ ธนาคารกสิกรไทย จำกัด(มหาชน) มีบุตร 2 คน คนแรก นายภากร หรือไผ่ วัฒนวรางกูร อายุ 27 ปี อยู่ระหว่างศึกษาที่มหาวิทยาลัยนานาชาติแสตมฟอร์ต  และ น.ส.แพรวา หรือแพร วัฒนวรางกูร อายุ 23 ปี อยู่ระหว่างศึกษาที่มหาวิทยาลัยที่ประเทศสหรัฐอเมริกา
นิกร ดุสิตสิน
ศาสตราจารย์กิตติคุณ นายแพทย์ นิกร ดุสิตสิน เกิด 1 สิงหาคม พ.ศ. 2474 นักวิจัยดีเด่นแห่งชาติ ประจำปี พ.ศ. 2530 อดีตผู้อำนวยการสถาบันวิจัยวิทยาศาสตร์การแพทย์ จุฬาลงกรณ์มหาวิทยาลัย
ประกาศเกียรติคุณ นักวิจัยดีเด่นแห่งชาติประจำปี 2530
ด้วยคณะกรรมการบริหารสภาวิจัยแห่งชาติ ได้พิจารณาเห็นว่า นายนิกร ดุสิตสิน ปัจจุบันดำรงตำแหน่ง ศาสตราจารย์ ระดับ 11 ผู้อำนวยการสถาบันวิจัยวิทยาศาสตร์การแพทย์ จุฬาลงกรณ์มหาวิทยาลัย เป็นนักวิจัยที่ได้อุทิศตนให้กับการวิจัยในสาขาวิทยาศาสตร์การแพทย์ด้านการวางแผนครอบครัวอย่างต่อเนื่อง มีผลงานวิจัยที่ดีเด่นเป็นประโยชน์ต่อประเทศชาติ จนได้รับการยอมรับและยกย่องในวงวิชาการทั้งในประเทศและต่างประเทศหลายเรื่อง อาทิ การชันสูตรหลอดอสุจิโดยวิธีย้อมสีไรท์ รูปแบบการอบรมพยาบาลห้องผ่าตัดทำหมันหญิงหลังคลอด วิธีที่เร็วในการวิเคราะห์หาระดับ 5 แอลฟ่าไดไฮโดรเทสทอสเตอโรน โดยวิธีเรดิโออิมมิวโมแอสเสย์ เครื่องมือจุฬาสโคป เป็นต้น ซึ่งผลการวิจัยเหล่านี้มีความสมบูรณ์ทั้งในแง่เนื้อหาวิชาการและด้านวงจรชีวิตจริงในการวางแผนครอบครัว ตลอดจนการนำไปประยุกต์ใช้ในการให้บริการ จึงนับได้ว่าเป็นผู้ที่มีบทบาททางด้านสาธารณสุขในการแก้ปัญหาด้านการวางแผนครอบครัว ศาสตราจารย์ นายแพทย์ นิกร ดุสิตสิน เป็นผู้มีจริยธรรมของนักวิจัยที่นับเป็นแบบอย่างที่ดีแก่นักวิจัยผู้อื่น มีความตั้งใจปฏิบัติงานให้ถูกต้องแม่นยำ มีความสามารถทั้งในการวิจัย การสอน และการบริหาร เป็นผู้ที่ได้เผยแพร่ความรู้ทางด้านกระบวนการวิจัยแก่วงการแพทย์และเสริมสร้างบรรยากาศให้นักวิจัยใหม่ๆ
คณะกรรมการบริหารสภาวิจัยแห่งชาติ จึงมีมติให้ประกาศเกียรติคุณ ศาสตราจารย์ นายแพทย์ นิกร ดุสิตสิน เป็นนักวิจัยดีเด่นแห่งชาติประจำปี 2530 สาขาวิทยาศาสตร์การแพทย์
เครื่องราชอิสริยาภรณ์
สาขาแพทยศาสตร์
เว่ย์ จื่อฟู
เว่ย์ จื่อฟู (เสียชีวิต 91 ปีก่อนคริสตกาล) เมื่อเสียชีวิตแล้วได้ชื่อว่า เซี่ยวอู๋ซือหฺวังโฮ่ว (孝武思皇后) และ เว่ย์ซือโฮ่ว (衛思后) เป็นราชนารีจีนสมัยราชวงศ์ฮั่น เป็นพระมเหสีพระองค์ที่สองขององค์ชายหลิว เช่อ (劉徹) ซึ่งเสวยราชย์เป็นจักรพรรดิฮั่นอู่ (汉武帝) และสถาปนานางเป็นจักรพรรดินีมเหสีเรียก หฺวังโฮ่ว (皇后) นางดำรงตำแหน่งหฺวังโฮ่วถึง 38 ปี และมีชีวิตสมรสอยู่กับจักรพรรดิฮั่นอู่ยาวนานถึง 49 ปี นับเป็นหฺวังโฮ่วที่อยู่ในตำแหน่งยาวนานเป็นลำดับที่สองในประวัติศาสตร์ รองจาก หวัง สีเจี่ย (王喜姐) พระมเหสีของจักรพรรดิว่านลี่ (萬曆) ที่อยู่ในตำแหน่ง 42 ปี อนึ่ง เว่ย์ จื่อฟู ยังเป็นพระมารดาขององค์ชายหลิว จฺวี้ (劉據) รัชทายาทของจักรพรรดิฮั่นอู่ เป็นพี่สาวของขุนพลเว่ย์ ชิง (衛青) เป็นป้าของขุนพลฮั่ว ชฺวี่ปิ้ง (霍去病) กับฮั่ว กวาง (霍光) และเป็นพระเปตามไหยิกา (แม่ปู่) ขององค์ชายหลิว ปิ้งอี่ (劉病已) ผู้ซึ่งต่อมาเป็นจักรพรรดิฮั่นเซฺวียน (汉宣帝)
ภูมิหลังของครอบครัวและชีวิตช่วงต้น
เว่ย์ จื่อฟู เกิดในชนชั้นต่ำต้อย เป็นบุตรคนที่สี่และคนสุดท้องของครอบครัวซึ่งเป็นทาสติดที่ดิน มารดาเป็นหญิงรับใช้ในตำหนักขององค์หญิงผิงหยาง (平陽公主) พระพี่นางของจักรพรรดิฮั่นอู่ ส่วนบิดาคงจะเสียชีวิตในช่วงที่นางเกิด มีบันทึกน้อยมากเกี่ยวกับสมาชิกส่วนใหญ่ในตระกูลของนาง นางมีน้องชายร่วมมารดา คือ เว่ย์ ชิง ซึ่งเกิดจากความสัมพันธ์นอกสมรสระหว่างมารดาของนางกับขุนนางชั้นผู้น้อยคนหนึ่งในตำหนักองค์หญิงผิงหยาง โดยถือกำเนิดไม่ช้าไม่นานหลังจากที่นางเกิด ครั้งที่นางยังเยาว์ นางได้รับคัดเลือกเข้าเป็นหญิงขับร้องในตำหนักขององค์หญิงผิงหยาง ที่ซึ่งนางได้รับการฝึกฝนด้านระบำรำฟ้อนและศิลปะสี่ด้านที่เรียกว่า สี่ศิลป์ (四藝)
การได้พบกับจักรพรรดิฮั่นอู่และได้เป็นพระมเหสี
จักรพรรดิฮั่นอู่เสด็จขึ้นเสวยราชย์ขณะพระชนม์ได้ 16 ชันษา หลังจากนั้นไม่นาน ก็ทรงเริ่มระหองระแหงกับพระมเหสีที่เพิ่งเสกสมรสด้วย คือ พระนางเฉิน เจียว (陳嬌) ซึ่งเป็นลูกพี่ลูกน้องกับจักรพรรดิฮั่นอู่เอง และมีพระชนม์มากกว่าจักรพรรดิฮั่นอู่ราว 8 ชันษา ทั้งนี้ การเสกสมรสของทั้งสองเป็นไปเพื่อสร้างพันธมิตรทางการเมืองระหว่างพระนางหวัง จื้อ (王娡) พระมารดาของจักรพรรดิฮั่นอู่ กับองค์หญิงใหญ่กว่านเถา (館陶長公主) พระมารดาของพระนางเฉิน เจียว ซึ่งเป็นพระเจ้าป้า (พี่สาวของพระบิดา) ของจักรพรรดิฮั่นอู่ โดยเจรจาสมรสกันมาตั้งแต่จักรพรรดิฮั่นอู่ยังมีพระชนม์เพียง 6 ชันษา และบรรลุความตกลงกันได้แต่ครั้งที่จักรพรรดิฮั่นอู่ทรงได้ตำแหน่งรัชทายาทแล้วสักระยะ อย่างไรก็ดี ความที่พระนางเฉิน เจียว ไม่ทรงสามารถประทานพระโอรสให้แก่จักรพรรดิฮั่นอู่ได้สักที แม้เวลาจะผ่านไปแล้วหลายปี เป็นเหตุให้ชีวิตรักของทั้งสองพระองค์จืดจางลง และหลังจากการปฏิรูปที่จักรพรรดิฮั่นอู่ทรงริเริ่มเมื่อ 140 ปีก่อนคริสตกาลนั้นล้มไม่เป็นท่าเพราะพระนางโต้ว (竇) ผู้เป็นพระอัยยิกา ความอยู่รอดทางการเมืองของจักรพรรดิฮั่นอู่ก็ยิ่งต้องอาศัยการวิ่งเต้นสนับสนุนขององค์หญิงกว่านเถา พระมารดาของพระนางเฉิน เจียว มากขึ้น ทำให้จักรพรรดิฮั่นอู่จำต้องตามพระทัยพระนางเฉิน เจียว ซึ่งมีพระอุปนิสัยเสียและเอาแต่พระทัย เป็นเหตุให้ความตึงเครียดระหว่างจักรพรรดิฮั่นอู่กับพระนางเฉิน เจียว ยิ่งทวีขึ้นตามลำดับ
ในฤดูใบไม้ผลิเมื่อ 139 ปีก่อนคริสตกาล จักรพรรดิฮั่นอู่เสด็จไปทรงประกอบพิธีประจำปี ณ ป้าช่าง (灞上) แล้ว ก็ทรงใช้โอกาสนั้นเสด็จไปทรงเยี่ยมองค์หญิงผิงหยาง ผู้เป็นพระพี่นาง ซึ่งมีพระตำหนักอยู่ใกล้เคียง องค์หญิงผิงหยางทรงประพฤติตามอย่างองค์หญิงกว่านเถา โดยทรงจัดหาหญิงสาวมาถวายเป็นนางสนมกำนัลบ้าง เพื่อจะได้วางรากฐานทางการเมืองของพระนางเอง หญิงสาวที่ทรงจัดหามานั้นมาจากชนชั้นรากหญ้า แต่ไม่มีเว่ย์ จื่อฟู อยู่ในนั้นด้วย หญิงเหล่านี้ไม่เป็นที่ประทับใจของจักรพรรดิฮั่นอู่ แผนการขององค์หญิงผิงหยางจึงไม่เป็นไปด้วยดี เมื่อทรงเห็นว่า พระอนุชาทรงเบื่อหน่ายกับการคัดเลือกหญิงสาว พระนางจึงทรงเรียกคณะนางระบำในตำหนักมาฟ้อนรำถวาย เว่ย์ จื่อฟู เป็นหนึ่งในบรรดานางระบำนั้น และรูปโฉมอันงดงามของนางเป็นที่ต้องพระทัยของจักรพรรดิ องค์หญิงผิงหยางจึงทรงให้เว่ย์ จื่อฟู ตามไปถวายงาน ณ เรือนรับรอง ที่ซึ่งจักรพรรดิทรงได้เสียกับนาง และประทานทองคำพันชิ้นให้แก่พระพี่นางเป็นรางวัล องค์หญิงผิงหนางก็ถวายเว่ย์ จื่อฟู ต่อจักรพรรดิเป็นการตอบแทน จักรพรรดิฮั่นอู่ทรงนำเว่ย์ จื่อฟู กลับไปฉางอานราชธานี พร้อมนำเว่ย์ ชิง ลูกพี่ลูกน้องของนาง กลับไปทำหน้าที่เลี้ยงม้าต้นด้วย
เมื่อพระนางเฉิน เจียว ทรงทราบว่า พระสวามีทรงนำหญิงสาวกลับมาด้วย ก็ทรงวางแผนจะทำให้จักรพรรดิฮั่นอู่ทรงเลิกล้มพระทัยที่จะให้หญิงนั้นอยู่ในวังเป็นพระชายา เป็นผลให้เว่ย์ จื่อฟู ถูกส่งไปเป็นนางกำนัลในตำหนักรกร้างห่างไกล เว่ย์ จื่อฟู อยู่ที่นั่นมาปีกว่า ก็รู้สึกสิ้นหวัง จึงเข้าชื่อเป็นนางกำนัลรอการส่งตัวออกนอกวัง ซึ่งปกติเป็นกลุ่มที่อายุมากหรือหย่อนความสามารถในราชการแล้ว บังเอิญที่จักรพรรดิฮั่นอู่เสด็จมากำกับการส่งตัวนางกำนัลออกนอกวังด้วยพระองค์เอง และทอดพระเนตรเห็นนางร่ำไห้ขอกลับบ้าน ก็หวนรำลึกถึงความรักที่ทรงมีให้นางแต่ครั้งก่อน ณ เวลานี้ จักรพรรดิทรงฐานอำนาจที่แข็งแกร่งเพียงพอป็นของพระองค์เอง จึงรับสั่งให้นางอยู่ในวังต่อ หลังจากนั้นไม่นาน นางก็ตั้งครรภ์
ข่าวการมีครรภ์ของนางยังความยินดีมาสู่จักรพรรดิฮั่นอู่ ซึ่งกำลังไม่สบพระอารมณ์ ส่วนหนึ่งเป็นเพราะพระนางเฉิน เจียว ทรงไม่สามารถมีบุตรได้ ประกอบกับเดิมพระราชบัลลังก์ตั้งหมิ่นเหม่อยู่บนภัยคุกคาม เนื่องด้วยการปะทะกันทางการเมืองของกลุ่มหัวโบราณที่มีพระอัยยิกาเป็นผู้นำมาตั้งแต่ช่วงการปฏิรูปเมื่อ 140 ปีก่อนคริสตกาล กับกลุ่มขุนนางที่วางแผนจะถอดพระองค์ออกจากราชสมบัติ ด้วยข้ออ้างว่า ทรงไม่สามารถมีรัชทายาทได้ แล้วจะให้หลิว อัน (劉安) เชื้อพระวงศ์ห่าง ๆ ขึ้นเสวยราชย์แทน การที่เว่ย์ จื่อฟู ตั้งครรภ์ จึงเป็นการยุติข้ออ้างดังกล่าว นอกเหนือไปจากการทำให้เว่ย์ จื่อฟู เองกลายเป็นที่โปรดปรานยิ่งกว่าพระนางเฉิน เจียว
การเป็นหฺวังโฮ่ว
เมื่อเว่ย์ จื่อฟู ได้เป็นหฺวังโฮ่วแล้ว เว่ย์ ชิง ก็มีบทบาทสำคัญมากขึ้นในการรบกับซฺยงหนู จนเมื่อเอาชนะเจ้านายซฺยงหนูซึ่งดำรงตำแหน่งโย่วเสียนหวัง (右賢王) ได้ใน 123 ปีก่อนคริสตกาล เว่ย์ ชิง ก็ได้เลื่อนเป็นแม่ทัพใหญ่เรียก ต้าเจียงจฺวิน (大將軍) นอกจากนี้ ฮั่ว ชฺวี่ปิ้ง หลานชายของเว่ย์ จื้อฟู ยังขึ้นชื่อว่า เป็นนักกลยุทธ์ทหาร มีผลงานเป็นการชิงชัยเหนือเส้นทางเหอซีโจ่วหลาง (河西走廊) เป็นผลสำเร็จอย่างต่อเนื่อง ดังนั้น ใน 123 ปีก่อนคริสตกาลนั้นเอง จึงปรากฏว่า ตระกูลเว่ย์มีสมาชิกที่เป็นขุนนางสูงศักดิ์ถึงห้าคน แม้เดิมเป็นชนชั้นทาสก็ตาม ถือเป็นเกียรติยศชั้นสูงสำหรับวงศ์ตระกูล
แม้ความรุ่งเรืองของตระกูลเว่ย์จะมีสาเหตุหลักมาจากผลงานทางทหารของเว่ย์ ชิง กับฮั่ว ชฺวี่ปิ้ง แต่เว่ย์ จื่อฟู ก็มักได้รับการพิจารณาว่า เป็นเสาหลักของตระกูล สมัยนั้นมีเพลงชาวบ้านร้องขับขานกันว่า "ได้ลูกชายอย่าดีใจ ได้ลูกสาวอย่าเคืองใจ เห็นหรือไม่ เว่ย์ จื่อฟู ก็ครองทั่วหล้าได้" (生男無喜，生女無怒，獨不見衛子夫霸天下！) ความสำเร็จขนานใหญ่ของตระกูลเว่ย์นี้ทำให้จักรพรรดิราชวงศ์ฮั่นในสมัยต่อ ๆ นิยมสมรสกับสตรีตระกูลเว่ย์
ปัญหาการสืบราชบัลลังก์ และวาระสุดท้ายของเว่ย์ จื่อฟู
เมื่อมีพระชนม์มากขึ้น จักรพรรดิฮั่นอู่ทรงระแวงจะมีผู้ใช้คุณไสยต่อพระองค์ จึงทรงให้ไต่สวนเป็นการใหญ่ ทำให้ขุนนางผู้ใหญ่หลายคนถูกประหารทั้งตระกูล ข้อหวาดวิตกเรื่องคุณไสยนี้ยังนำไปสู่ปัญหาการสืบราชสมบัติ ทั้งนี้ จักรพรรดิฮั่นอู่ทรงมีสัมพันธ์กับสตรีที่เรียก จ้าวเจี๋ย-ยฺหวี จนนางตั้งครรภ์ 14 เดือนและประสูติองค์ชายหลิว ฝูหลิง ให้แก่พระองค์ใน 94 ปีก่อนคริสตกาล อันเป็นเวลาที่พระองค์มีพระชนม์ 62 ชันษาแล้ว ทำให้พระองค์ทรงยินดียิ่งนัก การตั้งครรภ์ 14 เดือนเหมือนตำนานของพระเจ้าเหยา (堯) เป็นเหตุให้จักรพรรดิฮั่นอู่ทรงเรียกขานนางว่า เหยาหมู่เหมิน (堯母門; “ประตูแม่เหยา”) จึงเกิดข่าวลือว่า จักรพรรดิจะถอดหลิว จฺวี้ โอรสของเว่ย์ จื่อฟู ออกจากตำแหน่งรัชทายาท แล้วตั้งหลิว ฝูหลิง ขึ้นเป็นรัชทายาทแทน ไม่มีหลักฐานยืนยันเกี่ยวกับการสับเปลี่ยนตามข่าวนี้ แต่ผู้สนับสนุนหลิว ฝูหลิง ก็พากันวางแผนให้เกิดขึ้นจริง หนึ่งในนั้น คือ เจียง ชง (江充) ขุนนางกฎหมาย ที่ผิดใจกับหลิว จฺวี้ หลังจากจับกุมคนของหลิว จฺวี้ ในข้อหาใช้ทางหลวงโดยมิชอบ แล้วเกรงว่า หลิว จฺวี้ จะเอาคืนเมื่อขึ้นครองราชย์ อีกคนหนึ่ง คือ ซู เหวิน (蘇文) หัวหน้าขันทีของจักรพรรดิฮั่นอู่ ซึ่งเคยกล่าวหาเท็จว่า หลิว จฺวี้ กระทำชู้กับนางกำนัล
แผนการเหล่านี้นำไปสู่การจับกุมและไต่สวนเมื่อ 91 ปีก่อนคริสตกาล หนึ่งในผู้ถูกไต่สวน คือ ขุนพลกงซุน อ้าว (公孫敖) ซึ่งเป็นพี่เขยหรือน้องเขยของเว่ย์ จื่อฟู พร้อมบุตรชาย ที่สุดแล้ว ขุนพลและบุตรชายปลิดชีพตนเองในเรือนจำ ส่วนคนที่เหลือในตระกูลก็ถูกประหารสิ้น โดยไม่มีคำอธิบายใด ๆ นอกจากนี้ บุคคลอื่น ๆ ในตระกูลเว่ย์ และผู้เกี่ยวข้อง เช่น เว่ย์ คั่ง (衛伉) บุตรชายคนโตของเว่ย์ ชิง ถูกกล่าวหาว่า มีส่วนในการใช้คาถาอาคมในราชสำนัก และถูกประหาร ทำให้ตระกูลเว่ย์แทบจะพ้นไปจากอำนาจทางการเมือง ครั้นแล้ว เจียง ชง กับซู เหวิน ก็กล่าวหาหลิว จฺวี้ ด้วยเรื่องเวทมนตร์คาถาเช่นกัน จักรพรรดิฮั่นอู่ซึ่งเวลานั้นแปรพระราชฐานไปตำหนักฤดูร้อนในกานเฉวียน (甘泉) ทรงให้เจียง ชง กับซู เหวิน จัดการ ทั้งสองบุกค้นทั่วพระราชวัง แล้วแถลงว่า พบหลักฐานมั่นคงบ่งบอกถึงความผิดขององค์ชายหลิว จฺวี้ ฉือ เต่อ (石德) พระอาจารย์ของหลิว จฺวี้ จึงทูลแนะนำให้หลิว จฺวี้ ชิงยึดอำนาจก่อนจะถูกเล่นงาน เดิมที หลิว จฺวี้ ไม่ประสงค์จะก่อกบฏ แต่เลือกจะเดินทางไปตำหนักที่กานเฉวียนเพื่อทูลอธิบายเรื่องราว แต่เมื่อพบว่า เจียง ชง ส่งคนไปทูลตัดหน้าแล้ว หลิว จฺวี้ ก็ตกลงปฏิบัติตาม โดยปลอมราชโองการของจักรพรรดิฮั่นอู่ไปจับกุมเจียง ชง และพรรคพวกทั้งสิ้น แต่ซู เหวิน หลบหนีไปได้ จากนั้น หลิว จฺวี้ นำผู้ถูกจับกุมมารายงานต่อเว่ย์ จื่อฟู และเว่ย์ จื่อฟู เลือกสนับสนุนลูกมากกว่าสวามี จึงสั่งให้หลิว จฺวี้ นำทหารองครักษ์ของนางไปสู้กับฝ่ายตรงข้ามได้
ขณะนั้น ซู เหวิน หนีไปถึงตำหนักกานเฉวียน และทูลจักรพรรดิฮั่นอู่ว่า รัชทายาทหลิว จฺวี้ เป็นกบฏ จักรพรรดิไม่ทรงเชื่อ และทรงเรียกหลิว จฺวี้ ให้มาเข้าเฝ้าอธิบาย แต่ขันทีนำสารไม่กล้าเดินทางไปพระนครฉางอานเพื่อเรียกหลิว จฺวี้ ตามรับสั่ง และกลับไปทูลความเท็จต่อจักรพรรดิว่า หลิว จฺวี้ กำลังจะมาฆ่าพระองค์อยู่แล้ว จักรพรรดิจึงทรงให้อัครมหาเสนาบดีหลิว ชูหลี (劉屈犛) นำกำลังไปปราบกบฏ ฝ่ายหลิว ชูหลี กับฝ่ายหลิว จฺวี้ ปะทะกันกลางพระนครฉางอานกว่าห้าวัน และหลิว ชูหลี มีชัยชนะ หลิว จฺวี้ จึงหนีออกจากพระนครไปพร้อมกับบุตรชายทั้งสอง ส่วนคนอื่น ๆ ในครอบครัวถูกจับประหารทั้งหมด ยกเว้นหลิว ปิ้งอี่ หลานชายวัยหนึ่งเดือน ซึ่งถูกกักขังแทน
เมื่อปราบกบฏได้แล้ว จักรพรรดิฮั่นอู่รับสั่งให้ยึดตราประจำแหน่งหฺวังโฮ่วของเว่ย์ จื่อฟู เพื่อเตรียมถอดถอนนางออกจากตำแหน่ง เว่ย์ จื่อฟู ชิงฆ่าตัวตาย ศพของนางบรรจุโลงขนาดเล็กฝังไว้ที่ถงไป๋ (桐柏) สมาชิกคนอื่น ๆ ในตระกูลเว่ย์ถูกกำจัด และรัชทายาทหลิว จฺวี้ ถูกขุนนางท้องถิ่นที่ประสงค์ค่าหัวตามล่าไปจนมุมที่อำเภอหู (湖縣) เมื่อเห็นว่า หนีไม่พ้นแล้ว หลิว จฺวี้ ก็ฆ่าตัวตายตามมารดาไป ส่วนบุตรชายทั้งสองของหลิว จฺวี้ ถูกสังหาร
พระแม่ไวษณวี
ไวษณวี (Sanskrit: वैष्णवी, IAST:Vaiṣṇavī) เป็นเทวีในศาสนาฮินดูและเป็นพละกำลังอำนาจของพระวิษณุและเป็นพระเทพีของคณะมาตฤกา นามของนางเป็นคำในภาษาสันสกฤตอันหมายถึงพละกำลังอำนาจของพระนารายณ์ โดยนามของนั้นใช้สำหรับเทวีในศาสนาฮินดู ในศาสนาพราหมณ์ ฮินดู โดยเฉพาะพระลักษมี ซึ่งเป็นเทพีภริยาของพระวิษณุและยังใช้กับพระแม่ทุรคาและเจ้าแม่กาลีด้วย นอกจากนี้นามนี้ยังใช้สำหรับสตรีที่บูชาพระวิษณุและเทพีไวษโณเทวี เทพารักษ์นารีแห่งเขาตรีกูฏ ในรัฐชัมมูและกัศมีร์ด้วย
เทพปกรณัม
พระนางคือพระเทพีของคณะมาตฤกา พระนางเป็นพละกำลังอำนาจของพระวิษณุโดยประติมานวิทยาของพระนางทรงเทพอาวุธจักร หอยสังข์ คฑา ดอกบัว และทรงเทพพาหนะคือ ครุฑ
บลอนดี
บลอนดี (Blondie) เป็นวงป็อป/ร็อกอเมริกัน ก่อตั้งวงโดยนักร้อง เดโบราห์ แฮร์รี และมือกีตาร์ คริส สไตน์ วงถือเป็นหัวเรือใหญ่ของเพลงนิวเวฟอเมริกันในยุคแรกและเพลงพังก์ร็อก ในช่วงกลางคริสต์ทศวรรษ 1970 สองอัลบั้มแรกของวงมีองค์ประกอบของแนวเพลงที่เข้มข้นของเพลงดังกล่าว และถึงแม้ว่าจะประสบความสำเร็จในสหราชอาณาจักรและออสเตรเลีย แต่ก็ยังถือว่าเป็นวงใต้ดินในสหรัฐอเมริกาอยู่ จนกระทั่งออกผลงานในชุด Parallel Lines ในปี 1978 และถัดไปอีก 3 ปีวงก็ประสบความสำเร็จ มีเพลงฮิตหลายเพลงที่มีส่วนผสมของแนวเพลงอย่างดิสโก้ ป็อป และเร้กเก้ แต่ก็ยังคงมีแนวเพลงพื้นฐานแบบนิวเวฟของวงอยู่
วงแตกไปในที่สุดหลังการออกผลงานในปี 1982 ชุด The Hunter เดบบี้ แฮร์รี ออกผลงานเดี่ยว ส่วนจิมมี เดสทรี มือคีย์บอร์ดก็ออกผลงานเดี่ยวเช่นกันแต่ประสบความสำเร็จน้อยกว่าของแฮร์รี
วงได้กลับมารวมตัวอีกครั้งในปี 1997 ประสบความสำเร็จกับซิงเกิ้ลอันดับ 1 ในสหราชอาณาจักรกับ "Maria" ในปี 1999 วงออกทัวร์และแสดงไปรอบโลก วงยังได้มีชื่ออยู่ในร็อกแอนด์โรลฮอลออฟเฟม และร็อกวอล์กออฟเฟม ในปี 2006 บลอนดีมียอดขายมากกว่า 40 ล้านชุดทั่วโลก
ตำบลบ้านโพธิ์ (จังหวัดนครราชสีมา)
ตำบลบ้านโพธิ์ เป็นตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา เขตพื้นที่ทั้งหมดอยู่ในความดูแลของ เทศบาลตำบลบ้านโพธิ์
นวดารา
นวดารา หรือ โนวา (Nova) คือการระเบิดของนิวเคลียร์อย่างรุนแรงที่เกิดจากการสะสมมวลของไฮโดรเจนสู่พื้นผิวของดาวแคระขาว ซึ่งทำให้เกิดการจุดระเบิดและเกิดนิวเคลียร์ฟิวชันในภาวะความร้อนเฉียบพลัน โปรดอย่าสับสนกับมหานวดารา (ซูเปอร์โนวา) หรือโนวาเปล่งแสงแดง
การเจริญเติบโต
ถ้าดาวแคระขาวมีคู่ที่อยู่ใกล้มันมากเกินไปหรือเกยเข้ามาในขอบเขตรอชของมัน ดาวแคระขาวก็จะเริ่มดึงมวลจากคู่ของมันแล้ว คู่ของมันอาจเป็นดาวในแถบลำดับหลักหรือเป็นดาวอายุมากที่ใกล้สิ้นสุดอายุขัยและกำลังกลายเป็นดาวยักษ์แดงก็ได้ ก๊าซที่ถูกดึงมาส่วนใหญ่ประกอบไบด้วยไฮโดรเจนและฮีเลียมซึ่งเป็น 2 ธาตุหลักในส่วนประกอบสสารธรรมดาในจักรวาล ก๊าซที่ถูกดูดมาถูกอัดแน่นบนพื้นผิวของดาวแคระขาวโดยแรงโน้มถ่วงที่รุนแรงของมัน สสารที่ดาวแคระขาวดูดมาถูกบีบอัดและเพิ่มความร้อนจนอุณหภูมิสูงมากในขณะที่สสารกำลังถูกดูดออกมาจากดาวอย่างต่อเนื่อง ดาวแคระขาวประกอบไปด้วยสสารสถานะเสื่อม และจึงไม่พองตัวเมื่อความร้อนเพิ่มในขณะที่ไฮโดรเจนที่ถูกดูดมาถูกบีบอัดบนพื้นผิวของดาว การที่ต้องพึ่งแรงอัดและอุณหภุมิในอัตราความเร็วไฮโดรเจนฟิวชันหมายความว่าเมื่อมีการบีบอัดและความร้อนที่พื้นผิวดาวแคระขาวกับอุณหภูมิประมาณ 20 ล้านเคลวินว่าปฏิกิริยานิวเคลียร์ฟิวชันเกิดขึ้น และอุณหภูมินี้สามารถถูกเผาไหม้ผ่านวงจรซีเอ็นโอ
ตำบลบ้านโพธิ์ (จังหวัดนครราชสีมา)
ที่ตั้ง
ทำเลที่ตั้ง ตำบลบ้านโพธิ์เป็น 1 ใน 24 ตำบลในเขตอำเภอเมืองนครราชสีมา จังหวัดนครราชสีมา มีอาณาเขตพื้นที่อยู่ติดกันท้องถิ่นใกล้เคียง ดังนี้
นวดารา
การใช้วัดระยะห่าง
นวดาราสามารถใช้เป็นเครื่องวัดเทียนมาตรฐานได้ ตัวอย่างเช่นการแจกจ่ายของความส่องสว่างสัมบูรณ์เป็นแบบทวิฐานนิยม กับความส่องสว่างสูงสุดโดยปกติอยู่ระหว่าง −7.5 ถึง −8.8 โดยปกติแล้ว นวดาราจะมีความส่องสว่างสัมบูรณ์คงเดิมอยู่ประมาณ 15 วันหลังจากความส่องสว่างสูงสุด (−5.5)
นวดาราซ้ำ
มีการค้นพบ นวดาราซ้ำ (Recurrent nova) ที่อยู่ในดาราจักร อยู่ประมาณ 10 แห่ง นวดาราซ้ำปกติจะมีความส่องสว่างปรากฏ +8.6 ในขณะที่นวดาราปกติจะมีความส่องสว่างปรากฏประมาณ +12 มีนวดาราซ้ำอยู่บางแห่งมีชื่อเสียงและสามารถสังเกตได้ง่ายกว่า ดังนี้
นวดารานอกดาราจักรทางช้างเผือก
นวดาราในดาราจักรอันโดรเมดาเกิดขึ้นค่อนข้างบ่อยมาก (ประมาณ 24 ครั้งต่อปี) นวดาราเหล่านี้มีความส่องสว่างสว่างกว่า +20 เล็กน้อย นอกจากนี้ ยังมีการค้นพบนวดาราในดาราจักรอื่น ๆ เช่นในดาราจักรสามเหลี่ยมและดาราจักรเมซีเย 83 อีกด้วย
เขตวางผังเมืองของประเทศสิงคโปร์
เขตวางผังเมือง (Planning Areas) เป็นเขตพื้นที่หลักสำหรับการวางผังเมืองและสำมะโนประชากรของประเทศสิงคโปร์ซึ่งกำหนดโดยการผังเมืองแห่งประเทศสิงคโปร์ (URA) ในปัจจุบันมีทั้งหมด 55 เขตใน 5 ภาค แต่ละเขตจะมีแผนการพัฒนาเฉพาะเขตเพื่อกำหนดขอบเขตในการพัฒนาพื้นที่
เขตวางผังเมืองถูกนำเสนอครั้งแรกในช่วงต้นทศวรรษ 1990 นับตั้งแต่เขตวางผังเมืองมีผลบังคับใช้ หน่วยงานของภาครัฐก็ทยอยเปลี่ยนมาใช้เขตวางผังเมืองเพื่อแบ่งเขตการบริหาร ยกตัวอย่างเช่นสำนักงานสถิติแห่งประเทศสิงคโปร์เผยแพร่ข้อมูลจำนวนประชากรใน ค.ศ. 2000 โดยแบ่งตามเขตวางผังเมืองเป็นครั้งแรกหลังจากที่ก่อนหน้านี้ใช้เขตเลือกตั้งเป็นหลัก เป็นต้น
ราชอาณาจักรฮันโนเฟอร์
ราชอาณาจักรฮันโนเฟอร์ (Königreich Hannover) ก่อตั้งขึ้นในเดือนตุลาคมปี ค.ศ. 1814 หลังจากการตกลงกันในการประชุมใหญ่แห่งเวียนนา (Congress of Vienna) โดยการอัญเชิญพระเจ้าจอร์จที่ 3 แห่งบริเตนใหญ่กลับมาเป็นพระมหากษัตริย์หลังจากสงครามนโปเลียนสิ้นสุดลง นอกจากนั้นการประชุมแห่งเวียนนาก็ยังจัดการแลกเปลี่ยนดินแดนระหว่างฮันโนเฟอร์กับราชอาณาจักรปรัสเซียที่เป็นผลทำให้ฝ่ายฮันโนเฟอร์ได้รับดินแดนเพิ่มขึ้นเป็นอันมากที่รวมทั้งราชรัฐมุขนายกฮิลเดสไฮม์ ฟริเซียตะวันออก ลิงเงิน และบริเวณตอนเหนือของราชรัฐมุขนายกมึนสเตอร์ (Bishopric of Münster) ดินแดนส่วนที่เสียไปคือส่วนหนึ่งของดัชชีเลาเอนบวร์คทางตะวันออกของแม่น้ำเอลเบ และดินแดนอีกเล็กๆ น้อยๆ ทางตะวันออก
แนวการ์ตูน
แนวการ์ตูน คือ แนวทาง หรือ รูปแบบของการ์ตูน ซึ่งบ่งบอกเอกลักษณ์ หรือประเภทของการ์ตูนเรื่องนั้น ซึ่งผู้อ่านบางคน อ่านการ์ตูนเฉพาะแนวใดแนวหนึ่ง
ในปัจจุบัน การ์ตูนหนึ่งเรื่องอาจมีหลายแนวในตัวเอง หรือ เน้นแนวทางของตนเองจนสร้างเป็นเอกลักษณ์ใหม่
คุรุทวาราชนมอัสถาน
คุรุทวาราจนัมอัสถาน (อูรดู : گردوارہ جنم آسھن ; Gurdwara Janam Asthan) หรือคุรุทวารานานกานาสาหิบ (Gurdwara Nankana Sahib) เป็นคุรุทวาราสำคัญแห่งหนึ่งในศาสนา สร้างขึ้นตรงจุดที่ซึ่งเชื่อกันว่าเป็นที่เกิดของคุรุนานักเทพจี ศาสดาแห่งศาสนาซิกข์   ปัจจุบันเป็นส่วนหนึ่งของเมืองนานกานาซาฮิบ ราว 65 กิโลเมตรจากเมืองลาฮอร์ ในแคว้นปัญจาบ ประเทศปากีสถาน ชื่อเดิมของคุรุทวารานี้คือ ราอีโภอีกีตัลวัณฑี (Rāi Bhoi Kī Talvaṇḍī)
ความสำคัญ
คุรุทวาราจนัมอัสถานสร้างขึ้นตรงตำแหน่งที่เชื่อกันว่าคุรุนานักเกิดแก่บิดาของท่าน Mehta Kalu และมารดาของท่าน Mata Tripta
ที่นี่เป็นหนึ่งในเก้าสถานที่แสวงบุญของชาวซิกข์ในนานกานาซาฮิบ ชาวซิกข์นิยมเดินทาง (ยาตรี; yatri) มาที่นี่เป็นส่วนหนึ่งของเส้นทางแสวงบุญในปากีสถานของศาสนาซิกข์
ประวัติ
เชื่อกันว่าคุรุทวาราหลังแรกสร้างขึ้นในศตวรรษที่ 16 โดยหลานของคุรุนานัก บาบาดารัมจันท์ (Baba Dharam Chand) อาคารหลังปัจจุบันนั้นสร้างขึ้นโดยมหาราชารันจิต สิงห์ ในศตวรรษที่ 19
การสังหารหมู่เมื่อปี 1921
ชาวซิกข์ 86 รายถูกสังหารเมื่อ 20 กุมภาพันธ์ 1921 ในเหตุการณ์สังหารหมู่นานกานา หลังการเผชิญหน้าระหว่างผู้สนับสนุนของผู้บริหารคุรุทวารา มหันต์นารายัณทาส (Mahant Narayan Das) กับสมาชิกของกลุ่มปฏิรูป ขบวนการอกาลี (Akali movement) ซึ่งกล่าวอ้างว่าเขามีการโกงกินและความไม่เหมาะสมเชิงเพศ
การรับรอง
รัฐบาลปากีสถานได้ยกให้หมู่อาคารคุรุทวารานี้เป็นอนุสรณ์สถานมรดกที่ได้รับการปกป้อง (Protected Heritage Monuments) ของสำนักงานโบราณคดีแคว้นปัญจาบ (Archaeology Department of Punjab)
สยบไพรี 43
สยบไพรี 43 (Sayobpairee 43) หรือ หน่วยปฏิบัติการพิเศษสยบไพรี กองกำกับการปฏิบัติการพิเศษ กองบัญชาการตำรวจปราบปรามยาเสพติด (กก.ปพ. บช.ปส.) สังกัดส่วนสนับสนุนการป้องกันและปราบปรามอาชญากรรม สำนักงานตำรวจแห่งชาติ เป็นหน่วยตำรวจที่มีความเชี่ยวชาญการใช้อาวุธและยุทธวิธีพิเศษ มีภารกิจหลักในการสนับสนุนการปฏิบัติงานในการปราบปรามยาเสพติดภายในประเทศ
หน่วยสยบไพรี 43 นั้น มีอีกชื่อเรียกที่มาจากหลักสูตรการฝึกที่ใกล้ชิดกับหน่วยคอมมานโด ทั้งของกองทัพอากาศ และหน่วยสยบริปูสะท้านเดิม ทำให้ถูกเรียกชื่อว่า คอมมานโดสยบไพรี และ NSB Commando
ประวัติ
เนื่องจากแต่เดิมตั้งแต่ยุคก่อตั้งกองบัญชาการตำรวจปราบปรามยาเสพติดเมื่อปี พ.ศ. 2535 นั้น ตัวหน่วยงานเองไม่มีหน่วยปฏิบัติการพิเศษเป็นของตนเอง ทำให้ในการปฏิบัติภารกิจในการต่อต้านและปราบปรามยาเสพติดที่ผ่านมานั้น กองบัญชาการตำรวจปราบปรามยาเสพติดต้องร้องขอกำลังสนับสนุนจากหน่วยงานอื่น ๆ ในพื้นที่ โดยเฉพาะในภารกิจสกัดกั้นตามแนวชายแดน ซึ่งเป็นพื้นที่ของกองบัญชาการตำรวจตระเวนชายแดน โดยกองบังคับการสนับสนุนทางอากาศ (ตำรวจพลร่ม) โดยในบางครั้งเนื่องจากสภาวะขับขันเร่งด่วนในการปฏิบัติการ ทำให้ไม่สามารถรอกำลังหน่วยปฏิบัติการพิเศษมาสนับสนุนได้และต้องปฏิบัติการเข้าแสดงตัวจับกุมในทันที ทำให้เกิดความสูญเสียต่อชุดปฏิบัติการของตำรวจปราบปรามยาเสพติด รวมถึงหลายครั้งที่ปฏิบัติการไม่สำเร็จทำให้ยาเสพติดหลุดรอดออกไปได้
กำลังพลชุดแรกที่เข้ารับการฝึก ประกอบไปด้วยเจ้าหน้าที่ฝ่ายสืบสวน สังกัดกองบังคับการตำรวจปราบปรามยาเสพติด 1 และ 2 จำนวน 34 นาย เข้ารับการฝึกจากกองพันปฏิบัติการพิเศษที่ 2 กรมปฏิบัติการพิเศษ หน่วยบัญชาการอากาศโยธิน กองทัพอากาศ โดยผ่านการฝึกต่าง ๆ อาทิ การใช้อาวุธเชิงยุทธวิธี การรบระยะประชิดภายในอาคาร การใช้ชุดพลซุ่มยิง การใช้เชือกลงทางดิ่ง เป็นต้น โดยหลังจากสิ้นสุดการฝึกชุดแรกในปี พ.ศ. 2543 ได้มีการนำกำลังจากกองบังคับการตำรวจปราบปรามยาเสพติดอื่น ๆ มาร่วมหมุนเวียนกำลังเข้ารับการฝึกเพื่อเพิ่มประสิทธิภาพในการปฏิบัติการ โดยเข้ารับการฝึกจากหน่วยรบพิเศษหน่วยต่าง ๆ ของประเทศไทย ทั้งส่วนของกองทัพบก กองทัพอากาศ กองทัพเรือ สำนักงานตำรวจแห่งชาติ กองบัญชาการตำรวจตระเวนชายแดน ในส่วนของกองบังคับการสนับสนุนทางอากาศ รวมไปถึงการฝึกร่วมกับหน่วยปฏิบัติการพิเศษของสำนักงานปราบปรามยาเสพติด กระทรวงยุติธรรมสหรัฐ และหน่วยปฏิบัติการพิเศษของประเทสอิสราเอล
สัญลักษณ์ประจำหน่วย
สัญลักษณ์ประจำหน่วยสยบไพรี เป็นรูปนกอินทรีสยายปีก ในปากคาบอาวุธปืนชนิดเอ็ม 16 ติดดาบปลายปืน กรงเล็บถือประกายสายฟ้า
การฝึก
หน่วยสยบไพรี 43 มีศูนย์ฝึกชื่อว่า ศูนย์ฝึกอบรมยุทธวิธีปัญจมานนท์ ซึ่งตั้งชื่อตามผู้ก่อตั้งหน่วย ภายในศูนย์ฝึกประกอบด้วย หอกระโดดฝึกโรยตัวทางยุทธวิธี สูง 34 ฟุต ห้องฝึกการต่อสู้ในระยะประชิด (Close Quarters Battle: CQB) และชุดฝึกการใช้อาวุธประจำกายด้วยกระสุนซ้อม หรือเครื่องจำลองการฝึก
หลักสูตรสยบไพรี
การฝึกหลักสูตร ยุทธวิธีเพื่อพัฒนาศักยภาพของเจ้าหน้าที่ตำรวจปราบปรามยาเสพติด (สยบไพรี) เป็นหลักสูตรการฝึกของกองบัญชาการตำรวจปราบปรามยาเสพติด ระยะเวลาการฝึก 4 อาทิตย์ (1 เดือน) ทำการฝึกให้กับบุคลากรภายในหน่วย เพื่อเพิ่มศักยภาพหลังจากจบการศึกษาและเข้ารับการบรรจุเข้าหน่วยสยบไพรี ประกอบด้วย
การอบรมการใช้อาวุธ การฝึกใช้อาวุธประจำกาย ฝึกทักษะการใช้อาวุธทางยุทธวิธี ฝึกอบรมการอยู่รอดของเจ้าหน้าที่และยุทธวิธี (Officer Survival and Tactics: O.S.T.) การขี่รถจักรยานยนต์ทางยุทธวิธี การตรวจค้นสถานที่และอาคาร (CQB) การตรวจค้นบุคคล ยานพาหนะ การซุ่มยิงเบื้องต้น การรักษาความปลอดภัยบุคคลสำคัญ การส่งกำลังทางอากาศ การยิงปืนพกภายใต้สภาวะกดดัน การยิงปืนในสภาวะแสงน้อย การศึกษาแผนการปฏิบัติการพิเศษของหน่วยปฏิบัติการพิเศษ และการเข้าฝึกกับสถานการณ์ภาคพิเศษ
ภารกิจ
หน่วยสยบไพรี 43 มีภารกิจหลักในการสนับสนุนการปฏิบัติงานของกองบัญชาการตำรวจปราบปรามยาเสพติด และสำนักงานตำรวจแห่งชาติ ซึ่งเป็นต้นสังกัด โดยมีขอบข่ายภารกิจเกี่ยวข้องกับการปราบปรามยาเสพติดตั้งแต่การปราบปรามและจับกุมผู้ผลิต ผู้นำเข้ายาเสพติด ผู้ส่งออกยาเสพติด ผู้จำหน่ายยาเสพติด รวมไปถึงผู้ที่ครอบครองและขนย้ายตัวสารตั้งต้น เคมีภัณฑ์ และวัตถุดิบในการผลิตยาเสพติด ครอบคลุมไปถึงการปราบปรามเครือข่ายของยาเสพติดทั้งในประเทศ   และเครือข่ายระหว่างประเทศ ซึ่งอยู่ในราชอาณาจักรไทย
การปฏิบัติการ
หน่วยสยบไพรี 43 มีปฏิบัติการเด่นเกี่ยวกับการเข้าปิดล้อมตรวจค้นและจับกุมผู้ค้ายาเสพติดมาโดยตลอด เนื่องจากเป็นหน่วยปฏิบัติการพิเศษหลักของกองบัญชาการตำรวจปราบปรามยาเสพติด โดยชื่อปฏิบัติการหลักในแต่ละครั้งจะใช้ชื่อหน่วย ตามด้วยปี และครั้งที่ปฏิบัติการในปีนั้น อาทิ ปฏิบัติการสยบไพรี 62/9 ซึ่งปฏิบัติการในปี พ.ศ. 2562 ปฏิบัติการสยบไพรี 63/3 ซึ่งปฏิบัติการในปี พ.ศ. 2563 และใช้ชื่อตามภูมิประเทศหรือภูมิศาสตร์ในการปฏิบัติการ เช่น ยุทธการสยบไพรีกระบี่ร่มเย็น ซึ่งเป็นการปิดล้อมตรวจค้นในพื้นที่จังหวัดกระบี่
อ้างอิง
<references group="" responsive="1">
Inferiolabiata
Inferiolabiata เป็นสกุลของไฮโดรซัวที่อยู่ในวงศ์ Stylasteridae
สปีชีส์ของสกุลนี้พบในซีกโลกใต้
สปีชีส์ในสกุล ได้แก่:
กำเหลง
กำเหลง มีชื่อในสำเนียงจีนกลางว่ากานหนิง (Gan Ning; ) มีชื่อรองว่าซิงป้า (Xingba ; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นแม่ทัพที่อาจหาญ และบ้าบิ่นที่สุดคนหนึ่งในเรื่อง สามก๊ก
ประวัติ
กำเหลงเป็นชาวอำเภอหลินเจียง(ลิมกั๋ง)เมืองปาจวิ้น มณฑลเจียงสี เดิมเป็นโจรสลัดปล้นสะดมในแถบแม่น้ำและทะเลสาบในภาคกลาง แต่ต่อมากลับใจมารับราชการ ได้เคยก่อกบฏต่อต้านเล่าเจี้ยงแต่พ่ายแพ้ หนีมาอยู่กับเล่าเปียว แต่ก็ไม่พอใจ ทำให้เขาคิดหลบหนีมาง่อก๊ก แต่โดนหองจอ เจ้าเมืองกังแฮรั้งตัวไว้ ในระหว่างนั้นได้ช่วยหองจอทำศึกกับซุนเกี๋ยนแห่งง่อก๊ก และได้สังหารเล่งโฉ แม่ทัพของซุนเกี๋ยนที่ตามโจมตีหองจอ ต่อมากำเหลงได้คำแนะนำจากโซหุย ทำให้หลบหนีมาง่อก๊กได้สำเร็จ แล้วกลับมาเป็นฝ่ายนำทัพของซุนเซ๊ก(บุตรชายซุนเกี๋ยน)เข้าตีกังแฮ สังหารหองจอได้สำเร็จ แต่การที่กำเหลงเคยสังหารเล่งโฉ ทำให้เล่งทองบุตรชายของเล่งโฉ คิดสังหารกำเหลงตลอดเวลา ซุนกวนจึงคิดจะเกลี้ยกล่อมให้เล่งทองคืนดีกับกำเหลงหลายครั้งแต่ไม่สำเร็จ จนกระทั่งในการศึกกับวุยก๊ก ที่หัปป๋า แม่ทัพวุย นำโดยเตียวเลี้ยว งักจิ้น ลิเตียน เล่งทองได้ประลองเพลงทวนบนหลังม้ากับงักจิ้น โจโฉได้สั่งให้คนสนิทยิงธนูถูกม้าของเล่งทอง ทำให้เล่งทองตกม้าเกือบเสียทีแก่งักจิ้น กำเหลงได้ยิงเกาทัณฑ์ถูกงักจิ้นตกจากหลังม้า ทำให้ทหารง่อก๊กไปช่วยเล่งทองได้ทัน เล่งทองจึงสำนึกบุญคุณของกำเหลง และเลิกพยาบาทกำเหลงในที่สุด
กำเหลงมีความชอบในการศึกหลายครั้ง การรบที่โดดเด่นที่สุดของกำเหลงคือการรบกับโจโฉที่ปากน้ำญี่สู กำเหลงได้อาสาซุนกวนจะเข้าตีค่ายของโจโฉโดยใช้ทหารแค่ 100 นาย กำเหลงนำกำลังเข้าตีค่ายโจโฉในตอนกลางคืน จุดไฟเผาค่ายโจโฉหลายแห่ง สามารถสังหารทหารโจโฉได้เป็นจำนวนมาก ในสามก๊กระบุไว้ว่าในการโจมตีครั้งนี้ กำเหลงไม่เสียทหารแม้แต่นายเดียว
กำเหลงได้ร่วมรบกับกองทัพง่อก๊กเป็นครั้งสุดท้าย เมื่อศึกที่พระเจ้าเล่าปี่ยกทัพบุกง่อก๊กเพื่อแก้แค้นให้กวนอู สะโมโขเจ้าเมืองลำมันได้ยกทัพมาช่วยเล่าปี่ สะโมโขให้ทหารยิงเกาทัณฑ์ถูกหน้าผากของกำเหลงได้รับบาดเจ็บ สะโมโขก็ให้ทหารฆ่ากำเหลง จนกำเหลงถึงแก่ความตายในที่สุด
ภาพยนตร์
เรื่อง สามก๊ก โจโฉแตกทัพเรือ หรือ Red Cliff ทั้ง 2 ภาค นักแสดงผู้ที่รับบทกำเหลงคือ ชิโด นากามูระ
แหล่งข้อมูลอื่น
175221
เจซี กอนซาเลซ
ฆวน คามิโล กอนซาเลซ (อังกฤษ: Juan Camilo Gonzalez) เป็นที่รู้จักกันในชื่อ เจซี กอนซาเลซ (อังกฤษ: JC Gonzalez) นักแสดงและนักแต่งเพลงชาวโคลอมเบีย อาชีพของเขาเริ่มต้นขึ้นในปี 2009 เมื่อเขาร่วมแสดงโฆษณาทางโทรทัศน์และโฆษณาใน เท็กซัส   กอนซาเลซยังเป็นผู้สมัครใน Making Menudo รายการเรียลลิตี้ของ MTV ที่พวกเขาเลือกนักร้องชายสองภาษา 25 คนมาร่วมรายการ  กอนซาเลซยังปรากฏตัวในภาพยนตร์และโทรทัศน์เช่น Parks and Recreation, Blue (web series) และ Los American
ชีวิตช่วงแรก
กอนซาเลซเกิดใน โบโกตา, โคลัมเบีย ในปี 1990 เขามีพี่น้องที่อายุน้อยกว่าสองคน  เมื่อกอนซาเลซเป็นเด็กเขาจะเล่นอยู่ไม่สุกตลอดเวลา เขาจึงได้ชื่อเล่นว่า "terremoto" (แผ่นดินไหว) ครอบครัวของกอนซาเลซย้ายไปที่ ฮุสตัน ได้เมื่อเขาอายุเจ็ดขวบ เพื่อที่น้องชายของเขาจะได้เข้ารับการรักษาพยาบาล